Marinka Gumbs

Marinka J. Gumbs (☆ 5 di òktober 1978 na Sint Maarten) ta un polítiko di Sint Maarten. E ta minister di Finansa di Sint Maarten desde 3 di mei 2024, birando e promé muhé pa okupá e kargo aki.New Minister of Finance addresses nation with vision of unity, progress, smn-news.com (5 di mei 2024)

 Bida i karera 
Gumbs a nase i lanta na Sint Maarten. Promé cu su entrada den polítika, el a traha komo konsultant na PricewaterhouseCoopers (PwC). Entre 2012 i 2016, e tabata tesorero den e direktiva di Fundashon Fondo pa Desaroyo di Sint Maarten (SMDF). Fin di 2019, el a wòrdu nombrá direktor interino di Servisio Postal di Sint Maarten (PSS), kual funshon el a okupá te 2024.Exclusive: Marinka Gumbs appointed interim director of PSS, smn-news.com (12 desèmber 2019)

Gumbs a drenta polítika aktivo den Partido Demokrátiko Sint Maarten (DP) i na mart 2016 a bira presidente di DP.Dp Elects New Board, 10 di mart 2016 Na e elekshonnan di 2016, el a subi e lista komo kandidato #18, risibiendo 57 voto di preferensia, pero sin logra un asiento den Parlamento di Sint Maarten.

Despues di e elekshon di yanüari 2024, Gumbs a wòrdu nombrá Minister di Finansa den gabinete Mercelina I y a sigui den mesun kargo bou di gabinete Mercelina II. Esaki ta promé biaha cu e puesto ministerial aki a cay pa partido DP.

Como Minister di Finansa, Marinka J. Gumbs a liderá i fasilitá implementashon di lei i reforma fiskal den gobièrnu di Sint Maarten. Entre nan ta e legislashon "Basic Bank Account", un inisiativa parlamentario di Rolando Brison, ku ta garantisa ku tur residente tin akseso na un kuenta bankario básiko ku servisionan finansiero esensial, komo parti di un esfuerso pa promové inklushon finansiero.Basic Bank Account Legislation Approved|Government of Sint Maarten, sxm-talks.com (12 di yanüari 2026) Ademas, Gumbs a traha riba reformanan di sistema fiskal i otro medida pa reforsá base di ingreso di e pais, inkluyendo koordinashon ku sektor bankario i Banko Sentral di Kòrsou i Sint Maarten riba provishonnan finansiero inklusivo.

Kategoria:Hende
Kategoria:Polítiko di Sint Maarten
Kategoria:Minister di Sint Maarten